ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
ఆసియా క్రీడలలో షూటింగ్, సెయిలింగ్, వుషు, టెన్నిస్లలో పతక విజేతలను కేంద్ర క్రీడా మంత్రి అనురాగ్ ఠాకూర్ సత్కరించి నగదు బహుమతులు అందజేశారు.
ఆసియా క్రీడలు 2022 షూటింగ్, సెయిలింగ్, వుషు మరియు టెన్నిస్ బృందం నుండి తిరిగి వచ్చిన క్రీడాకారులను కేంద్ర క్రీడా మంత్రి అనురాగ్ సింగ్ ఠాకూర్ ఈరోజు న్యూఢిల్లీలో జరిగిన కార్యక్రమంలో సత్కరించారు.
ఈ కార్యక్రమంలో శ్రీ అనురాగ్ సింగ్ ఠాకూర్ మాట్లాడుతూ, ఆసియా క్రీడల్లో అత్యుత్తమ ప్రదర్శన కనబర్చిన క్రీడాకారులను అభినందించారు. వారి విజయాలు దేశం గర్వించేలా ఉన్నాయని అన్నారు. క్రీడాకారులు తాము ఎంచుకున్న క్రీడలో రాణించేందుకు అవసరమైన సహకారాన్ని అందించేందుకు ప్రభుత్వం కట్టుబడి ఉందని కూడా ఆయన హామీ ఇచ్చారు. "నేను ఆటగాళ్లందరికీ నా శుభాకాంక్షలు తెలియజేస్తున్నాను మరియు ఫైనల్స్  లో భారతదేశం నుండి క్రీడాకారులు ఎక్కువ సంఖ్యలో పతకాలు సాధిస్తారని నేను ఖచ్చితంగా అనుకుంటున్నాను. త్వరలో పారిస్ ఒలింపిక్స్ జరుగుతాయి అందరి దృష్టి దీనిపైనే ఉంది. అన్ని ఆటలలో 100 శాతం శ్రద్ధ ఇవ్వాలని ఆటగాళ్లను ప్రధాని మోడీ ఎల్లప్పుడూ ప్రోత్సహిస్తున్నారు, ”అని ఆయన అన్నారు.
సమాఖ్యల ప్రాముఖ్యత గురించి మరియు క్రీడాకారులకు మద్దతు ఇవ్వడంలో టీ ఓ పీ ఎస్ మరియు ఖేలో ఇండియా వంటి ప్రభుత్వ పథకాల గురించి కూడా ఆయన మాట్లాడారు. ఆయన మాట్లాడుతూ, "ఫెడరేషన్లకు క్రీడలలో పెద్ద పాత్ర ఉంది. క్రీడాకారులకు క్రీడలలో వారి దృష్టిని కొనసాగించాలనే లక్ష్యంతో టీ ఓ పీ ఎస్ 2014లో ప్రారంభించబడింది. ఖేలో ఇండియా పథకం కూడా అదే సహాయాన్ని అందించింది. నేను షూటింగ్ సమాఖ్య మద్దతు కు అభినందనలు తెలియజేస్తున్నాను. 2002 ఆసియా క్రీడల్లో షూటింగ్లో రెండు పతకాలు సాధించగా, ఈసారి క్రీడల్లో ఎప్పుడూ లేనంతగా 22 పతకాలు సాధించాం.
“పారిస్ సైకిల్లో షూటింగ్ కోసం మొత్తం 38 కోట్ల రూపాయలు ఖర్చు చేసాము. వుషు కోసం కూడా ఆసియాడ్కు ముందు రూ.1.8 కోట్ల వ్యయం తో క్యాంపును ఏర్పాటు చేశారు. ఇప్పుడు ఫైనల్స్ గేమ్స్కు 7 రోజులు మిగిలి ఉన్నందున మన దేశం ఇప్పటివరకు సాధించనన్ని అత్యధిక పతకాలను సాధిస్తామని నేను ఇప్పటికీ హామీ ఇస్తున్నాను" అని మంత్రి తెలిపారు.
హాంగ్జౌ గేమ్లలో విజయం సాధించడంలో తమకు సహాయం చేసినందుకు అథ్లెట్లు ప్రభుత్వానికి మరియు వారి సహాయక బృందాలకు కృతజ్ఞతలు తెలిపారు.
వుషు రజత పతక విజేత రోషిబినా మాట్లాడుతూ, "మమ్మల్ని ఈ స్థితికి చేర్చినందుకు కోచ్లు, ఎస్ ఎ ఐ , ఫెడరేషన్కు రుణపడి ఉంటాము. నేను ఎస్ ఎ ఐ, ఎన్ సీ ఓ ఈ ఇంఫాల్లో శిక్షణ పొందాను వారు నన్ను ఇన్ని సంవత్సరాలు బాగా చూసుకున్నాను. ఇప్పుడు నా లక్ష్యం తదుపరిసారి బంగారు పతకం సాధించడం"అన్నారు.
50మీ 3పి వ్యక్తిగత స్వర్ణ పతక విజేత సిఫ్ట్ కౌర్ మాట్లాడుతూ, "ఇది నా తొలి ఆసియా క్రీడలు మరియు నా స్కోర్ ప్రపంచ రికార్డు అవుతుందని నేను ఊహించ లేదు. ఖేలో ఇండియా పథకం నాకు అత్యంత ప్రయోజనకరంగా ఉంది."
ఆసియాడ్లో కాంస్యం సాధించిన టోక్యో ఒలింపియన్ సెయిలర్ విష్ణు శరవణన్ మాట్లాడుతూ, "ఇది మా అందరికీ గొప్ప ఆసియా క్రీడలు. మాకు ఎల్లప్పుడూ మద్దతుగా నిలిచిన కోచ్లు, అధికారులు మరియు ముఖ్యంగా మా కుటుంబ సభ్యులకు నేను కృతజ్ఞతలు తెలుపుతున్నాను. ఇతర నావికులు భారతదేశం పటం పై సెయిలింగ్ను ఉంచడానికి ప్రయత్నిస్తున్నారు. నేను ఎస్ ఎ ఐ ఎ ఆర్ ఎన్ పూణే అందరికి వారందించిన మద్దతుకు కూడా ధన్యవాదాలు తెలియజేస్తున్నాను.ఇప్పుడు పారిస్ లో మన ప్రధాన లక్ష్యంపై దృష్టి సారిద్దాం." సోమవారం జరిగిన ఈ కార్యక్రమంలో యువజన వ్యవహారాలు మరియు క్రీడల మంత్రిత్వ శాఖ, స్పోర్ట్స్ అథారిటీ ఆఫ్ ఇండియా సీనియర్ అధికారులతో పాటు క్రీడాకారుల కుటుంబ సభ్యులు మరియు స్నేహితులు కూడా పాల్గొన్నారు.
ప్రధాన మంత్రి కార్యాలయం
అంగోలాకు అధ్యక్షుని గా తిరిగి ఎన్నికైనందుకు శ్రీ జోవావో మేనువల్ గోంకాల్వెస్ లౌరెంకోకు అభినందన లు తెలిపిన ప్రధాన మంత్రి
అంగోలా కు అధ్యక్షుని గా రెండోసారి ఎన్నికైనందుకు శ్రీ జోవావో మేనువల్ గోంకాల్వెస్ లౌరెంకో కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘అంగోలా కు అధ్యక్షుని గా మళ్లీ ఎన్నికైనందుకు శ్రీ జోవావో మేనువల్ గోంకాల్వెస్ లౌరెంకో @jlprdeangola కు ఇవే అభినందన లు. మన ద్వైపాక్షిక సంబంధాల ను బలపరచడం కోసం సన్నిహితం గా కలసి కృషి చేయాలని నేను ఆశపడుతున్నాను.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
ఏ.ఐ.సి.టి.ఈ. అభివృద్ధి చేసిన ఎమ్.హెచ్.ఆర్.డి. ఏ.ఐ.సి.టి.ఈ. కోవిడ్-19 స్టూడెంట్ హెల్ప్ లైన్ పోర్టల్ ను కేంద్ర మానవ వనరుల అభివృద్ధి శాఖ మంత్రి న్యూఢిల్లీ లో ప్రారంభించారు.
కోవిడ్-19 వ్యాప్తి కారణంగా, మార్చి 25వ తేదీ నుండి దేశవ్యాప్త లాక్ డౌన్ ప్రకటించడంతో, కళాశాలలు, వసతి గృహాలు మూసివేయడంతో కొంతమంది విద్యార్థులు ఇబ్బందులు ఎదుర్కొంటున్నారు. అందువల్ల, అటువంటి విద్యార్థులకు సహాయం, చేయూత నందించడానికీ, వారి సమస్యలను పరిష్కరించడానికీ వీలుగా, ఏ.ఐ.సి.టి.ఈ.  ఒక వినూత్న "ఎమ్.హెచ్.ఆర్.డి. ఏ.ఐ.సి.టి.ఈ. కోవిడ్-19 స్టూడెంట్ హెల్ప్ లైన్ పోర్టల్" ను రూపొందించింది.
https://helpline.aicte-india.org వెబ్ సైట్ తో కూడిన యు.ఆర్.ఎల్. ను మానవ వనరుల అభివృద్ధి శాఖ మంత్రి గౌరవనీయులు శ్రీ రమేష్ పోఖ్రియాల్ నిషాంక్ ఈ రోజు ప్రారంభించారు. ఈ కార్యక్రమంలో పాల్గొన్న - ఏ.ఐ.సి.టి.ఈ. ఛైర్మన్ ప్రొఫెసర్ అనిల్ సహస్రబుధే; ఏ.ఐ.సి.టి.ఈ. వైస్ ఛైర్మన్ శ్రీ ఎమ్.పి. పూనియా; ఏ.ఐ.సి.టి.ఈ. చీఫ్ కోఆర్డినేటింగ్ ఆఫీసర్ శ్రీ బుద్ధ చంద్రశేఖర్ తో పాటు ఈ పోర్టల్ ను ఒకే ఒక రోజు రికార్డు సమయంలో అభివృద్ధి చేసిన గ్రాఫిక్ ఎరా విశ్వవిద్యాలయానికి చెందిన ఇంటర్న్ షిప్ విద్యార్థులు శివాంషు, ఆకాష్ సమక్షంలో మంత్రి ఈ పోర్టల్ ను ప్రారంభించారు.
ఈ సందర్భంగా మంత్రి మాట్లాడుతూ, సహాయం అవసరమైన వారిని, సహాయం అందించే వారితో అనుసంధానం చేయడానికి ఈ పోర్టల్ అవసరం చాలా ఉందని పేర్కొన్నారు. ఈ పోర్టల్ ద్వారా వసతి, ఆహారం, ఆన్ లైన్ తరగతులు, హాజరు, పరీక్షలు, ఉపకారవేతనాలు, ఆరోగ్యం, రవాణా, వేధింపులు మొదలైన వివిధ రకాల సహాయాన్ని అందించవచ్చు.
అటువంటి కీలక సమయాల్లో మద్దతు ఇవ్వడానికి 6,500 కు పైగా కళాశాలలు ఇప్పటికే ముందుకు వచ్చాయని మంత్రి తెలియజేశారు. ఇబ్బందుల్లో ఉన్న విద్యార్థులు ఈ పోర్టల్ ద్వారా వారితో నేరుగా అనుసంధానమయ్యేలా ప్రోత్సహించాలి. ఇటువంటి వినూత్న పోర్టల్ ను రూపొందించిన విద్యార్థుల కృషిని కూడా శ్రీ నిషాంక్ అభినందించారు.
తమ పరిశోధనల ద్వారా ఆరోగ్య పరిరక్షణ సేవలను సాధికార పరచడం ద్వారా ప్రభుత్వానికి సహకరించేందుకు అనేక ఉన్నత విద్యా సంస్థలు ముందుకు వస్తున్నట్లు తెలుసుకుని ఆయన ఆనందం వ్యక్తం చేశారు. ఏ.ఐ.సి.టి.ఈ. ఛైర్మన్ ప్రొఫెసర్ అనిల్ సహస్రబుధే మాట్లాడుతూ - 6,500 కళాశాలలు మద్దతు ప్రకటించిన విధంగా, స్వచ్చంద సంస్థలు, ప్రభుత్వేతర సంస్థలు, సామాజిక సంస్థలు, దాతలు ముందుకు రావాలని విజ్ఞప్తి చేశారు.
ఆసక్తి గల సామాజిక సంస్థలు, ప్రభుత్వేతర సంస్థలు, దాతలు cconeat@aicte-india.org6 ద్వారా ఏ.ఐ.సి.టి.ఈ. ని సంప్రదించవచ్చు.
ప్రధాన మంత్రి కార్యాలయం
శ్రీ లంక అధ్యక్షుని తో టెలిఫోన్ లో సంభాషించిన ప్రధాన మంత్రి
శ్రీ లంక అధ్యక్షుడు మాన్య శ్రీ గోట్ బాయా రాజపక్షె తో ప్రధాన మంత్రి శ్రీ నరేంద్ర మోదీఈ రోజు న టెలిఫోన్ లో మాట్లాడారు. కోవిడ్ 19 విశ్వమారి ప్రస్తుత ప్రాబల్యం తో పాటు, ఆ ప్రపంచవ్యాప్త వ్యాధి ఈ ప్రాంతం లో ప్రసరింపచేస్తున్న ఆరోగ్య సంబంధమైన ప్రభావం మరియు ఆర్థిక సంబంధమైన ప్రభావం కూడా ఇద్దరు నేతల మధ్య చర్చ కు వచ్చింది.
విశ్వమారి తాలూకు ప్రచండత ను తగ్గించడం లో శ్రీ లంక కు సాధ్యమైన అన్ని రకాల తోడ్పాటు ను అందించడాన్ని భారతదేశం కొనసాగిస్తుందంటూ శ్రీ లంక అధ్యక్షుని కి ప్రధాన మంత్రి హామీ ని ఇచ్చారు.
ఆర్థిక కార్యకలాపాల ను పున:ప్రారంభించడం కోసం తన ప్రభుత్వం తీసుకొంటున్న చర్యల ను అధ్యక్షుడు శ్రీ రాజపక్షె ప్రధాన మంత్రి కి వివరించారు. ఈ సందర్భం లో, శ్రీ లంక లో భారతదేశం ఆర్థిక సహాయం తో అమలవుతున్న అభివృద్ధియుత పథకాల ను వేగవంతం చేయవలసిన అవసరం ఉందని ఉభయ నేత లు అంగీకరించారు. భారతదేశ ప్రయివేటు రంగం ద్వారా శ్రీ లంక లో పెట్టుబడుల ప్రోత్సాహాని కి గల అవకాశాల ను గురించి, అలాగే భారతదేశ ప్రయివేటు రంగం ద్వారా శ్రీ లంక లో విలువ జోడింపునకు గల అవకాశాల ను గురించి కూడా వారు చర్చించారు.
శ్రీ లంక ప్రజల కు మంచి ఆరోగ్యం తో పాటు శ్రేయస్సు ప్రాప్తించాలంటూ ప్రధాన మంత్రి శుభాకాంక్షల ను వ్యక్తం చేశారు.(
గృహ నిర్మాణం మరియు పట్టణ వ్యవహారాల మంత్రిత్వ శాఖ
500 అమృత్ నగరాలలో 100 శాతంమానవవ్యర్థాల నిర్వహణ, పారిశుధ్యం, నీటి భద్రత లక్ష్యంగా అమృత్ 2.0
భారత ప్రభుత్వం 2021 అక్టోబర్ 1న అటల్ మిషన్ ఫర్ రెజువినేషన్, అర్బన్ ట్రాన్స్ఫర్మేషన్  2.0ను 2021 అక్టోబర్ 2021లో ప్రారంభించింది. పీయే జల్ సర్వేక్షన్ ను అమృత్ 2.0 నగరాలలో1 అక్టోబర్ 2021 న చేపట్టడం నగరంలో నీటి సరఫరా పరిమాణం, నాణ్యతకు సంబంధించిన బెంచ్ మార్క్లను అంచనా వేయడం ఒక సవాలుతో కూడుకున్నది. నీటి క్లస్టర్ల ద్వారా వినియోగం వరకు రాకుండా మధ్యలోనే వృధా అయ్యే నీటిని తగ్గించేందుకు ఇది అంచనా వేస్తుంది. అలాగే నీటి వనరులను పునరుద్ధరించడం, నైపుణ్యాభివృద్ధికి చర్యలు తీసుకుంటారు. పీయే జల్ సర్వేక్షన్ కంద తొలిదశలో అమృత్ కింద ఎంపిక చేసిన 500 నగరాలను కవర్ చేస్తారు.
నీతి ఆయోగ్ ప్రస్తుతం అమృత్ పథకంతో పాటు కేంద్ర ప్రాయోజిత పథకాలను నీతి ఆయోగ్ థర్డ్ పార్టీ చేత పరిశీలన చేయిస్తుంది. అమృత్ పథకం సమర్ధత, దాని ఉపయోగం, నిరంతర కొనసాగింపు, ప్రభావం, అందుబాటు తదితరాలను అంచనా వేయడం జరిగింది.
ఈ అంచనా మేరకు అమృత్ పనితీరు అన్ని ప్రమాణాలు సంతృప్తికరంగా ఉన్నాయి.
అట్ మిషన్ ఫర్ రెజునువేషన్, అర్బన్ ట్రాన్స్ఫర్మేషన్  ను 2015 జూన్ 25న ప్రారంభించింది.. ఎంపిక చేసిన 500 అమృత్ నగరాలలో సార్వత్రిక నీటిసరఫరా, మురుగు నీటిపారుదల పరిస్థితిని మెరుగు పరిచేందుకు దీనిని ప్రారంభించారు.
ఇటీవల, ప్రభుత్వం అటల్ మిషన్ ఫర్ రెజువనేషన్, అర్బన్ ట్రాన్స్ఫర్మేషనన్  2.0 ను 2021 అక్టోబర్ 1న ప్రారంభించారు. నీటి భద్రత కలిగిన నగరాలు, అన్ని పట్టణాలలో సార్వత్రిక నీటి సరఫరా , నూరు శాతం మురుగు నీటి పారుదల, 500 అమృత్ నగరాలలో మానవ వ్యర్థాల నిర్వహణ లక్ష్యంగా దీనిని తీసుకువచ్చారు. మురుగు నీటిపారుదల, మానవ వ్యర్థాల నిర్వహణకు సంబంధించి ఇతర నగరాలలో దీనిని స్వచ్ఛ భారత్ మిషన్ అర్బన్  2.0 ని 2021 అక్టోబర్ 1న ప్రారంభించారు.
ఈ సమాచారాన్ని కేంద్ర హౌసింగ్, అర్బన్ వ్యవహారాల శాఖ సహాయమంత్రి శ్రీ కౌశల్ కిషోర్ రాజ్యసభకు ఇచ్చిన ఒక లిఖిత పూర్వక సమాధానంలో తెలిపారు.
గణాంకాలు- కార్యక్రమాల అమలు మంత్రిత్వ శాఖ
పట్టణ ప్రాంతాలకు పురుషుల వలస
జూలై 2020-జూన్ 2021 మధ్యకాలంలో నేషనల్ శాంపిల్ సర్వే కార్యాలయం , స్టాటిస్టిక్స్ అండ్ ప్రోగ్రామ్ ఇంప్లిమెంటేషన్ మంత్రిత్వ శాఖ నిర్వహించిన పీరియాడిక్ లేబర్ ఫోర్స్ సర్వే లో ఇంటి సభ్యుల వలస వివరాలపై సమాచారాన్ని సేకరించి 'భారతదేశంలో వలసలు 2020-21' ' అనే నివేదికను విడుదల చేసింది. మంత్రిత్వ శాఖ విడుదల చేసిన 'మైగ్రేషన్ ఇన్ ఇండియా, 2020-21' అనే ఈ నివేదిక ప్రకారం రాష్ట్రాలలోగ్రామీణ ప్రాంతాల పరంగా చివరి సాధారణ నివాస స్థలం ద్వారా పట్టణ ప్రాంతాలకు వలస వచ్చిన పురుషుల  శాతం 53.7. ఈ సమాచారాన్ని స్టాటిస్టిక్స్ అండ్ ప్రోగ్రామ్ ఇంప్లిమెంటేషన్ మంత్రిత్వ శాఖ, ప్రణాళికా మంత్రిత్వ శాఖ మరియు కార్పొరేట్ వ్యవహారాల మంత్రిత్వ శాఖల సహాయ మంత్రి రావు ఇంద్రజిత్ సింగ్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
మౌలిక సదుపాయాలు మరియు ఎం.ఎస్.ఎం.ఈ. రంగాల్లో అంతర్జాతీయ పెట్టుబడులను మెరుగుపరచాలని పిలుపునిచ్చిన - గడ్కరీ.
భారత రహదారులు, ఎం.ఎస్.ఎం.ఈ. రంగాల్లో పెట్టుబడులు పెంచాలని, కేంద్ర రోడ్డు రవాణా, రహదారులు, ఎం.ఎస్.ఎం.ఈ. శాఖల మంత్రి శ్రీ నితిన్ గడ్కరీ, అంతర్జాతీయ ఆర్ధిక సంస్థలకు పిలుపునిచ్చారు. ఆటోమొబైల్ మరియు ఎం.ఎస్.ఎం.ఈ. రంగాలు భారత ఆర్థిక వ్యవస్థ వృద్ధికి రెండు ముఖ్యమైన రంగాలని ఆయన పేర్కొన్నారు.
రహదారి మౌలిక సదుపాయాలు మరియు ఎం.ఎస్.ఎం.ఈ.ల లో వాణిజ్య పెట్టుబడులు మరియు భాగస్వామ్యం పై భారత-ఆస్ట్రేలియా వాణిజ్య మండలి మరియు ఉమెన్నోవేటర్ ను ఉద్దేశించి మంత్రి మాట్లాడుతూ, రహదారి భద్రతా రంగంలో భారత, ఆస్ట్రేలియా దేశాలు ఇప్పటికే సహకరించుకుంటున్నాయని చెప్పారు. ఈ సహకారం రహదారులకు మెరుగైన డిజైన్లను, ప్రజలకు అవగాహన అవకాశాలను కల్పించిందని ఆయన అన్నారు. భారత రహదారి భద్రతా అంచనా కార్యక్రమం కింద, 21,000 కిలోమీటర్ల మేర రహదారుల అంచనా పూర్తి అయ్యింది. సుమారు 3,000 కిలోమీటర్ల పొడవైన రహదారి సాంకేతిక పరమైన అభివృద్ధిలో ఉంది. మెరుగైన రహదారి ఇంజనీరింగ్ మరియు ప్రజలలో అవగాహన మెరుగుపడిందని ఆయన అన్నారు. ఈ అభివృద్ధి / నవీకరణ కార్యక్రమాలు, రోడ్డు ప్రమాదాలను 50 శాతం మేర తగ్గిస్తాయని భావిస్తున్నారు. 2030 నాటికి రహదారి ప్రమాదాలలో ఎవరూ మృతి చెందకుండా చూడాలన్నదే మా లక్ష్యమని శ్రీ గడ్కరీ తెలియజేశారు.
రోడ్డు ప్రమాదాలను తగ్గించడానికి తమ మంత్రిత్వ శాఖ చాలా కార్యక్రమాలు చేపట్టిందని శ్రీ గడ్కరీ తెలియజేశారు. ఈ ప్రచారం కోసం ప్రపంచ బ్యాంకు మరియు ఎ.డి.బి. ఒక్కొక్కటి 7000 కోట్ల రూపాయల చొప్పున సహకారం అందించడానికి కట్టుబడి ఉన్నాయి. సామాజిక అవగాహన మరియు విద్య ద్వారా, అత్యవసర సేవలను మెరుగుపరచడం, వైద్య బీమా కోసం ఒత్తిడి చేయడం, మరిన్ని ఆస్పత్రులను అందించడం మొదలైన చర్యల ద్వారా భారతదేశం తన రహదారి భద్రతా లక్ష్యాలను సాధించడానికి చేరువ అవుతోంది. భారతదేశంలో రవాణా రంగానికి సంబంధించిన అన్ని అంశాలపై సమగ్రంగా రూపొందించిన మోటారు వాహనాల చట్టం-2019 గురించి ఆయన ప్రస్తావించారు.
ప్రభుత్వం గ్రామ, వ్యవసాయ, గిరిజన రంగాలపై దృష్టి సారిస్తోందనీ, అక్కడ ఉపాధి అవకాశాలు కల్పించడానికి కృషి చేస్తోందనీ, మంత్రి తెలిపారు. రాబోయే సంవత్సరాల్లో భారత ఆర్థిక వ్యవస్థను నడిపించేది ఎం.ఎస్.ఎం.ఈ. రంగమేనని ఆయన ఉద్ఘాటించారు. బీమా, పింఛను, ఆర్ధిక వ్యవస్థల భాగస్వామ్య రంగాలలో భారీ అవకాశాలు ఉన్నందున ఇన్ఫ్రా మరియు బీమా రంగాలలో పెట్టుబడులను ఆహ్వానిస్తున్నట్లు ఆయన తెలియజేశారు. ఎం.ఎస్.ఎం.ఈ. కూడా త్వరలో క్యాపిటల్ మార్కెట్ లోకి ప్రవేశించనుందని ఆయన అన్నారు.
ఆస్ట్రేలియా ఉపప్రధాన మంత్రి మైఖేల్ మెక్ కార్మాక్ ఈ సందర్భంగా మాట్లాడుతూ, భారత రహదారి రంగం అభివృద్ధి మరియు వృద్ధిలో, ముఖ్యంగా రహదారి భద్రతా రంగంలో భాగస్వామిగా ఉండటానికి ఆస్ట్రేలియా తీవ్ర ఆసక్తితో ఉందని తెలియజేశారు.
ప్రధాన మంత్రి కార్యాలయం
మహా బిషుబ పాన సంక్రాంతి.. ఒడియా కొత్త సంవత్సరాది నేపథ్యంలో ప్రజలకు ప్రధానమంత్రి శుభాకాంక్షలు
మహా బిషుబ పాన సంక్రాంతి, ఒడియా కొత్త సంవత్సరాది వేడుకల సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“మహా బిషుబ పాన సంక్రాంతి, ఒడియా కొత్త సంవత్సరాది వేడుకల సందర్భంగా మీకందరికీ నా శుభాకాంక్షలు, ఈ పర్వదినం నుంచి ఏడాదంతటా మీరు చక్కని ఆరోగ్యంతో వర్ధిల్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
బొగ్గు మంత్రిత్వ శాఖ
ఎన్టిపిసి దర్లిపాలి విద్యుత్ కేంద్రానికి బొగ్గు సరఫరా ప్రారంభించిన ఎన్ఎల్సిఐఎల్ తలబిరా ప్రాజెక్టు
బొగ్గు మంత్రిత్వ శాఖ పాలనా నియంత్రణలోని నవరత్న కంపెనీ అయిన ఎన్ఎల్సి ఇండియా లిమిటెడ్ ఒడిషా రాష్ట్రంలో తలబీరా II&III బొగ్గు గనులను  నిర్వహిస్తోంది.
తలబీరా II&III ఒసిపి ఆర్థిక సంవత్సరం 2020-21 నుంచి ఉత్పత్తిని ప్రారంభించి, తమిళనాడు, ట్యూటికోరిన్లోని ఎండ్ యూజ్ ప్లాంట్  ఎన్టిపిఎల్కు సరఫరా చేస్తోంది. ఒప్పందం చేసుకున్న ఎండ్ యూజ్ ప్లాంట్ అవసరాలను నెరవేర్చిన తర్వాత, అధికంగా ఉన్న బొగ్గును దేశంలో బొగ్గు సరఫరా అవసరాలను నెరవేర్చేందుకు, బొగ్గు మంత్రిత్వ శాఖనుంచి తగిన అనుమతులు పొందిన తర్వాత ఇ-ఆక్షన్ ద్వారా బహిరంగ మార్కెట్లో అమ్ముతోంది.
విద్యుత్ రంగానికి బొగ్గు సరఫరాలను పెంచేందుకు బొగ్గు మంత్రిత్వ శాఖ అన్ని చర్యలనూ తీసుకొని, కాప్టివ్ కోల్ బ్లాకుల  నుంచి కూడా విద్యుత్ రంగానికి సరఫరాలను మళ్ళించి, పెంచేందుకు నిర్ణయించింది. ఎన్టిపిసి విద్యుత్ ప్లాంట్ కోసం తలబిర II&III నుంచి బొగ్గు సరఫరాను మంత్రిత్వ శాఖ అందించింది.
ఈ నేపధ్యంలో, తలబిర II&III ఒసిపి నుంచి ఎన్టిపిసి కి బొగ్గు సరఫరాను ప్రారంభించేందుకు రెండు కంపెనీలు కలిసి పని చేశాయి. ఒడిషా ప్రభుత్వానికి చెందిన గనుల శాఖ నుంచి అవసరమైన బొగ్గు బట్వాడా అనుమతులు, సకాల మద్దతు పొంది, బొగ్గు మంత్రిత్వ శాఖ ఆదేశాలు అందుకున్న 24 గంటలలోపు గురువారం  దర్లిపాలి విద్యుత్ ప్లాంట్కు బొగ్గు బట్వాడా ప్రారంభమైంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
మణిపూర్ ప్రభుత్వానికి పూర్తి సహకారం అందిస్తామని కేంద్రం హామీ
రాష్ట్రంలో తగినంత ఆహార ధాన్యాల నిల్వ ఉండేలా చర్యలు
మణిపూర్ ప్రభుత్వానికి పూర్తి సహకారం అందిస్తామని కేంద్రం హామీ
ఇంఫాల్ను సందర్శించిన డి.ఎఫ్.పి.డి కార్యదర్శి
సి.ఎ.ఎఫ్.పి.డి మంత్రి, రాష్ట్ర ప్రధాన కార్యదర్శి సమావేశం సీనియర్ అధికారులతో సమావేశం
రాష్ట్రంలోని వివిధ ప్రాంతాలలో అన్ని సమయాల్లో తగినంత ఆహార ధాన్యాల నిల్వలు ఉన్నాయని, ఎన్.ఎఫ్.ఎస్.ఎ లబ్ధిదారులు అర్హులైన పరిమాణాలను సక్రమంగా సరఫరా చేయగలిగేలా చూసుకోవడంలో మణిపూర్ ప్రభుత్వానికి తాము పూర్తి మద్దతునిస్తామని కేంద్రం హామీ ఇచ్చింది. శాంతిభద్రతల సమస్యల నేపథ్యంలో ఎన్.ఎఫ్.ఎస్.ఎ పనితీరును సమీక్షించేందుకు డి.ఎఫ్.పి.డి. కార్యదర్శి శ్రీ సంజీవ్ చోప్రా ఈరోజు మణిపూర్లోని ఇంఫాల్ను సందర్శించారు. పర్యటన సందర్భంగా డి.ఎఫ్.పి.డి. కార్యదర్శి ఆ రాష్ట్ర వినియోగదారుల వ్యవహారాలు, ఆహారం మరియు ప్రజా పంపిణీ  శాఖ మంత్రి ఎల్. సుసింద్రో మెయిటీ, రాష్ట్ర ప్రధాన కార్యదర్శి శ్రీ వినీత్ జోషిలతో సమావేశమయ్యారు. శాంతి భద్రతల పరిస్థితిని దృష్టిలో ఉంచుకుని కేంద్రం మణిపూర్ రాష్ట్ర ప్రభుత్వానికి ఎన్.ఎఫ్.ఎస్.ఎ లబ్ధిదారులు కాని వారికి 3  నెలల- జూన్, 2023 నుండి ఆగస్టు, 2023 వరకు అదనంగా బియ్యంను అందించనుంది. ఈ చోరవలో భాగంగా కేంద్రం అదనంగా 30,000 ఎంటీ బియ్యాన్ని కేటాయించింది. ప్రస్తుతం, 9 డిపోలలో స్టాక్ పొజిషన్ 30600 ఎంటీలుగా ఉంది. ఇది ఎన్.ఎఫ్.ఎస్.ఎ. కింద 12000 ఎంటీ మరియు ఎన్.ఎఫ్.ఎస్.ఎ. యేతర కింద 6500 ఎంటీ మొత్తం నెలవారీ కేటాయింపులకు సరిపోతుంది. దీనికి తోడు డిమాపూర్, సిల్చార్, బైరాబీ వివిధ మార్గాల ద్వారా నుండి మణిపూర్ రాష్ట్రానికి ఆహార ధాన్యాన్ని సజావుగా మరియు ఎలాంటి అవాంతరాలు లేకుండా సరఫరా చేసేందుకు అదనపు మార్గాలను డిపార్ట్మెంట్ అన్వేషిస్తోంది. జూన్'2023 చివరి నాటికి రాష్ట్రంలో మొత్తం 25500 MT బియ్యాన్ని అందుబాటులో ఉంచుతుంది. అంచనా వేసిన స్టాక్ రాబోయే నెలలో అవసరాన్ని తీర్చడానికి సరిపోతుంది. రాష్ట్రంలోని ఏ ప్రాంతంలోనూ ఆహారధాన్యాల కొరత లేకుండా చూసేందుకు స్టాక్ల ఇన్ఫ్లో క్రమం తప్పకుండా నిర్వహించబడుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
మూడు ఈ-వేలంల్లో 18.05 ల.మె.ట. గోధుమలు బహిరంగ మార్కెట్లో విక్రయం
వినియోగదార్లు, వాటాదార్ల ప్రయోజనాలను పరిరక్షించడానికి కట్టుబడిన కేంద్రం
30 లక్షల మెట్రిక్ టన్నుల గోధుమలు విక్రయించడం ద్వారా దేశంలో సరఫరా పెంచాలని భారత ప్రభుత్వం 2023 జనవరి 25న నిర్ణయించిన తర్వాత, భారత ఆహార సంస్థ  బహిరంగ మార్కెట్లో 18.05 లక్షల మెట్రిక్ టన్నుల గోధుమలను విక్రయించింది. దేశవ్యాప్తంగా పెరిగిన గోధుమలు, గోధుమపిండి ధరలను తగ్గించడం కోసం ఈ విక్రయాలు చేపట్టింది. మార్కెట్లో అందుబాటులో ఉన్న దాదాపు 11 లక్షల మెట్రిక్ టన్నుల గోధుమలను విజయవంతమైన బిడ్డర్లు ఇప్పటికే కొనుగోలు చేశారు.
కేంద్ర ప్రభుత్వం తీసుకున్న కఠిన నిర్ణయాలు దేశవ్యాప్తంగా పెరుగుతున్న గోధుమలు, గోధుమపిండి ధరలను చల్లబరిచేందుకు దోహదం చేశాయి.
అన్ని వర్గాల ప్రయోజనాలను పరిరక్షించడానికి భారత ప్రభుత్వం కట్టుబడి ఉంది, దేశంలోని వివిధ ప్రాంతాల నుంచి వచ్చిన అభిప్రాయాల ఆధారంగా నిర్దిష్ట ధరలను తగ్గిస్తోంది. బహిరంగ మార్కెట్ విక్రయాల పథకం  కింద, అధిక రాయితీ గోధుమల విక్రయాల ప్రయోజనాన్ని వినియోగదార్లకు తగినంత బదిలీ చేస్తామని ఒక సమావేశంలో పిండి మిల్లర్లు, వ్యాపారులు హామీ ఇచ్చారు.
తన మూడో ఈ-వేలంలో 5.07 లక్షల మెట్రిక్ టన్నుల గోధుమలను 23 రాష్ట్రాల్లో 620 ప్రాంతాల్లో 1269 బిడ్డర్లకు క్వింటాల్కు సగటు ధర రూ.2,2172 చొప్పున ఎఫ్సీఐ విక్రయించింది. మూడో వేలంలో, 2023 ఫిబ్రవరి 22న, 11.79 లక్షల మెట్రిక్ టన్నుల గోధుమలను బహిరంగ మార్కెట్లో ఎఫ్సీఐ విక్రయించింది. ఫెయిర్ యావరేజ్ క్వాలిటీ  గోధుమలను క్వింటాల్కు సగటు ధర రూ.2,150, అండర్ రిలాక్స్డ్ స్పెసిఫికేషన్స్  నాణ్యత గోధుమలను క్వింటాల్కు సగటు ధర రూ.2,125 చొప్పున విక్రయించింది.
గోధుమ లభ్యతను పెంచడానికి, వినియోగదార్ల ప్రయోజనాలను కాపాడే ప్రయత్నంలో భాగంగా ప్రతి బుధవారం, 15 మార్చి 2023 వరకు ఈ-వేలం ద్వారా గోధుమల బహిరంగ విక్రయం జరుగుతుంది.
మొదటి వేలం 2023 ఫిబ్రవరి 1, 2 తేదీల్లో నిర్వహించారు. దీనిలో 9.13 లక్షల మెట్రిక్ టన్నుల గోధుమలను క్వింటాల్కు సగటు ధర రూ.2,474 చొప్పున 1016 మంది బిడ్డర్లకు విక్రయించారు. 15 ఫిబ్రవరి 2023న జరిగిన రెండో వేలంలో 3.85 లక్షల మెట్రిక్ టన్నుల గోధుమలను 1060 మంది బిడ్డర్లకు క్వింటాల్కు సగటు ధర రూ.2338 చొప్పున విక్రయించారు. పెరుగుతున్న గోధుమలు, గోధుమపిండి ధరలను నియంత్రించడానికి చిన్న, మధ్యతరహా వ్యాపారులు, మిల్లర్లు ఈ-వేలంలో చురుగ్గా పాల్గొన్నారు, ఎక్కువ మంది బిడ్డర్లు 100 మెట్రిక్ టన్నుల నుంచి 500 మెట్రిక్ టన్నుల పరిధిలో గోధుమలు కొనుగోలు చేశారు.
ప్రధాన మంత్రి కార్యాలయం
ఖేలో ఇండియా జాతీయ స్థాయి శీతకాల ఆట ల రెండో సంచిక ప్రారంభ కార్యక్రమం లో ప్రసంగించిన ప్రధాన మంత్రి
ఇటీవలి జాతీయ విద్య విధానం లో క్రీడల కు ఒక గర్వకారకమైన స్థానాన్ని ఇవ్వడం జరిగింది: ప్రధాన మంత్రి
యువ క్రీడాకారులు వారు ‘ఆత్మనిర్భర్ భారత్’ కు బ్రాండ్ ఎంబాసడర్ లు అనే విషయాన్ని జ్ఞాపకం పెట్టుకోవాలని ఆయన ఉద్బోధించారు
ఖేలో ఇండియా జాతీయ స్థాయి శీతకాల ఆట ల రెండో సంచిక ప్రారంభ సందర్భం లో ప్రధాన మంత్రి శ్రీ నరేంద్ర మోదీ ఆ కార్యక్రమాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు.
ఈ సందర్భం లో ప్రధాన మంత్రి మాట్లాడుతూ, ఖేలో ఇండియా శీతకాల ఆటల తాలూకు రెండో సంచిక శుక్రవారం నుంచి మొదలవుతోందన్నారు. శీతకాల ఆటల లో భారతదేశం ప్రభావవంతమైనటువంటి ఉనికి ని చాటుకోవడం ద్వారా జమ్ము, కశ్మీర్ ను ఈ విభాగం లో ఒక ప్రధాన కేంద్రం గా మలచే విషయం లో ఇది ఒక పెద్ద అడుగు గా ఉంది అని ఆయన అన్నారు. జమ్ము- కశ్మీర్ క్రీడాకారుల కు, అలాగే దేశమంతటి నుంచి తరలివచ్చిన క్రీడాకారుల కు ఆయన శుభాకాంక్షలు తెలిపారు. వివిధ రాష్ట్రాల నుంచి విచ్చేసి,ఈ శీతకాల ఆటల లో పాల్గొంటున్న క్రీడాకారుల సంఖ్య రెండింతలు అయిందని, ఇది శీతకాల ఆటలంటే ఉత్సుకత పెరుగుతూ ఉండటాన్ని చాటుతోందన్నారు. ఈ శీతకాల ఆటల పోటీల లో సంపాదించే అనుభవం శీతకాల ఒలింపిక్స్ లో పాలుపంచుకొనేటప్పుడు క్రీడాకారులకు సహాయకారి అవుతుందని ఆయన అన్నారు. జమ్ము- కశ్మీర్ లో ఒక కొత్త స్పోర్టింగ్ ఇకోసిస్టమ్ ను అభివృద్ధి పరచడం లో శీతకాల ఆట లు తోడ్పడుతాయని ఆయన అన్నారు. ఈ కార్యక్రమం జమ్ము- కశ్మీర్ పర్యటక రంగం లో ఒక కొత్త స్ఫూర్తి ని, ఉత్సుకత ను నింపుతుందని ఆయన చెప్పారు. ప్రపంచం లోని దేశాలు తమ మానవ వనరుల శక్తి ని చాటుకొనే ఒక రంగం గా క్రీడ లు రూపుదాల్చాయి అని ఆయన అన్నారు.
క్రీడల కు ఒక ప్రపంచ పార్శ్వం అంటూ ఉందని, ఈ దృష్టి కోణమే స్పోర్ట్స్ ఇకోసిస్టమ్ లో ఇటీవలి సంస్కరణ లకు దారి ని చూపుతోందని ప్రధాన మంత్రి అన్నారు. ఖేలో ఇండియా ప్రచార ఉద్యమం మొదలుకొని ఒలింపిక్ పోడియమ్ స్టేడియమ్ వరకు ఒక సంపూర్ణ వైఖరంటూ ఉంది అని ఆయన చెప్పారు. క్రీడాకారుల లో ఉన్న ప్రతిభ ను గ్రామ స్థాయి నుంచి ప్రతిభ ను గుర్తించి, ఆ ప్రతిభావంతులను అత్యున్నత ప్రపంచ వేదిక కు తీసుకు పోయే వరకు క్రీడల కు సంబంధించిన వృత్తి నిపుణుల కు అండదండల ను అందించడం జరుగుతోందన్నారు. ప్రతిభ ను గుర్తించడం మొదలుకొని జట్టు లోకి ఎంపిక వరకు, పారదర్శకత్వం అనేదే ప్రభుత్వ ప్రాధాన్యం గా ఉంది అని ఆయన చెప్పారు. క్రీడాకారుల కు గౌరవ పరిరక్షణ, వారు అందించిన తోడ్పాటు కు గుర్తింపు లభించడం కోసం అన్నింటా పూచీ పడటం జరుగుతోందని ప్రధాన మంత్రి అన్నారు.
ఇటీవలి జాతీయ విద్య విధానం లో క్రీడల కు గర్వకారకమైనటువంటి ఒక స్థానాన్ని కట్టబెట్టడం జరిగిందని ప్రధాన మంత్రి స్పష్టం చేశారు. క్రీడల ను ఇదివరకు పాఠ్య క్రమేతర కార్యకలాపం గా పరిగణించే వారు, ఇప్పుడు దీనిని బోధనాంశాల లో ఒక భాగం గా ఎంచుతున్నారు, క్రీడల లో సాధించే గ్రేడుల ను బాలల విద్య లో ఓ అంశం గా లెక్కపెట్టడం జరుతుంది అని ఆయన వివరించారు. క్రీడల కోసం ఉన్నత విద్య సంస్థల ను, క్రీడా విశ్వవిద్యాలయాన్ని స్థాపించడం జరుగుతోందని ఆయన తెలిపారు. స్పోర్ట్స్ సైన్సెస్ ను, స్పోర్ట్స్ మేనేజ్మెంట్ ను పాఠశాల స్థాయి కి తీసుకుపోవలసిన అవసరం ఉందని, అలా చేసినందువల్ల యువత జీవనోపాధి మార్గం తాలూకు అవకాశాలు మెరుగుపడతాయని, క్రీడా సంబంధిత ఆర్థిక వ్యవస్థ లో భారతదేశం ఉనికి విస్తరిస్తుందని ఆయన స్పష్టం చేశారు.
యువ క్రీడాకారులు వారు ‘ఆత్మనిర్భర్ భారత్’ కు బ్రాండ్ ఎంబాసడర్ లు అనే సంగతి ని గుర్తుంచుకోవాలి అని శ్రీ నరేంద్ర మోదీ ఉద్బోధించారు. భారతదేశాన్ని ప్రపంచం ఆట మైదానం లో భారతదేశీయుల ప్రదర్శన ద్వారానే మదింపు చేస్తుంది అని ప్రధాన మంత్రి చెప్తూ తన ప్రసంగాన్ని ముగించారు.
రక్షణ మంత్రిత్వ శాఖ
అండమాన్, నికోబార్ కమాండ్ కమాండర్ ఇన్ చీఫ్ గా రేపు బాధ్యతలు చేపట్టనున్న లెఫ్టనెంట్ జనరల్ మనోజ్ పాండే
నేడు పదవీ విరమణ చేస్తున్న ప్రస్తుత కమాండర్ ఇన్ చీఫ్ లెఫ్టనెంట్ జనరల్ పొదలి శంకర్ రాజేశ్వర్
అండమాన్, నికోబార్ కమాండ్  15వ కమాండర్ ఇన్ చీఫ్ గా లెఫ్టనెంట్ జనరల్ మనోజ్ పాండే జూన్ 1వ తేదీన అధికార బాధ్యతలు చేపడుతున్నారు. నేషనల్ డిఫెన్స్ అకాడమీ పాత విద్యార్థి అయిన ఆయన 1982లో ఇంజనీరింగ్ కార్ప్స్ లో  జనరల్ ఆఫీసర్ గా చేరారు. కాంబర్లీ  స్టాఫ్ కాలేజి గ్రాడ్యుయేట్ ఆయన. ఆ తర్వాత ఆయన మహోలోని ఆర్మీ వార్ కాలేజి, ఢిల్లీలోని నేషనల్ డిఫెన్స్ కాలేజి  హయ్యర్ కమాండ్ కోర్స్ చేశారు.
37 సంవత్సరాల విశిష్ట సర్వీసులో ఆయన ఆపరేషన్ వినయ్, ఆపరేషన్ పరాక్రమ్ పోరాటాల్లో క్రియాశీలమైన పాత్ర పోషించారు. జమ్ము కశ్మీర్ లో వాస్తవాధీన రేఖ వద్ద ఇంజనీర్ రెజిమెంట్ కమాండ్ చేయడంతో పాటు, వాస్తవాధీన రేఖ వెంబడి మోహరించి ఉండే ఇన్ ఫాంట్రీ బ్రిగేడ్ పోరాట దళానికి ఇంజనీర్ బ్రిగేడ్ గాను, పశ్చిమ లదాఖ్ లో వాస్తవాధీన రేఖ వెంబడి అత్యున్నతమైన శిఖరాల్లో మోహరించిన మౌంటెన్ డివిజన్, ఈశాన్య రాష్ర్టాల్లో శత్రుసేనల చొరబాటు నిరోధక విభాగంలో కూడా పని చేశారు. సైనిక సిబ్బందికి నియోగించే అత్యంత ప్రధానమైన కార్యకలాపాలకు ఆయన ప్రత్యేకంగా నియమితులయ్యారు. ఇథియోపియా, ఎరిట్రియా దేశాల్లో ఐక్యరాజ్య సమితి శాంతిదళాల చీఫ్ ఇంజనీర్ గా పని చేశారు. ప్రస్తుత నియామకానికి ముందు ఆయన క్రమశిక్షణ, సాంప్రదాయిక , సంక్షేమ వ్యవహారాలు పర్యవేక్షించే సైనికదళ ప్రధాన కార్యాలయం డైరెక్టర్ జనరల్ గా ఉన్నారు.
కాగా అండమాన్, నికోబార్ కమాండ్ కు  14వ కమాండర్ ఇన్ చీఫ్ గా పని చేసిన లెఫ్టనెంట్ జనరల్ పొదలి శంకర్ రాజేశ్వర్ -పివిఎస్ఎం, ఎవిఎస్ఎం, విఎస్ఎం, ఎడిసి- మే 31వ తేదీన పదవీ విరమణ చేశారు. నాలుగు దశాబ్దాలకు పైగా సాగిన విశిష్ట సర్వీసులో ఆయన ఎన్నో మైలురాళ్లు అధిగమించి ఎంతో ఉన్నతమైన వారసత్వాన్ని అందించారు. 2019 డిసెంబర్ 1వ తేదీన ఆయన ఆ నియామక పత్రం స్వీకరించారు.
సిన్ కాన్ లో పని చేసిన కాలంలో ఎఎన్ సి దళం పోరాట సంసిద్ధతను మెరుగుపరచడంపై ఆయన దృష్టి సారించారు. 2020 ఫిబ్రవరి 13 నుంచి 21 తేదీల మధ్య కాలంలో ఇండో థాయ్ కోఆర్డినేటెడ్ పెట్రోల్  29వ ఎడిషన్ ను విజయవంతంగా నిర్వహించారు.
లెఫ్టనెంట్ జనరల్ రాజేశ్వర్ నిర్దేశకత్వంలో కరోనా మహమ్మారిని ఎదుర్కొనడంలోను, దీవుల్లోని ప్రజలందరికీ అవసరమైన ఊరట కలిగించడంలోను అండమాన్, నికోబార్ యంత్రాంగానికి సమన్వయపూర్వక సహకారం అందించడంలో ఈ దళం సిబ్బంది చురుగ్గా పని చేయడంతో పాటు అందుబాటులో ఉన్న వనరులు కూడా ఆ కార్యకలాపాలకు సమర్థవంతంగా వినియోగించారు.
ఆయన అందించిన విశిష్ట సేవలకుగాను లెఫ్టనెంట్ జనరల్ రాజేశ్వర్ కు పరమ విశిష్ట సేవా పతనం  2020 జనవరి 26వ తేదీ బహూకరించారు. 2019 నవంబర్ లో భారత రాష్ట్రపతి గౌరవ ఎయిడ్-డి-కాంప్ గా నియమించారు.